จับตา “กลุ่มพลังงาน” วิ่งต่อ ขานรับ “เบรนท์-WTI” พุ่ง หลังกบฏฮูตียิงถล่มอุตฯน้ำมันซาอุฯ
จับตา “กลุ่มพลังงาน” วิ่งต่อ ขานรับ “เบรนท์-เวสต์เท็กซัส” พุ่ง หลังกลุ่มกบฏฮูตีของเยเมนได้ยิงโดรนและขีปนาวุธเพื่อหวังโจมตีแห่งอุตสาหกรรมน้ำมันของซาอุดีอาระเบีย ซึ่งรวมถึงโรงกลั่นน้ำมันของบริษัทซาอุดี อารามโค
จับตา “กลุ่มพลังงาน” วิ่งต่อ ขานรับ “เบรนท์-เวสต์เท็กซัส” พุ่ง หลังกลุ่มกบฏฮูตีของเยเมนได้ยิงโดรนและขีปนาวุธเพื่อหวังโจมตีแห่งอุตสาหกรรมน้ำมันของซาอุดีอาระเบีย ซึ่งรวมถึงโรงกลั่นน้ำมันของบริษัทซาอุดี อารามโค
8 มี.ค. 2564

ผู้สื่อข่าวรายงานว่า วันนี้จับตาราคาหุ้นกลุ่มพลังงาน ปรับตัวขึ้นต่อเนื่อง ขานรับสัญญาน้ำมันดิบเวสต์เท็กซัส (WTI) และสัญญาน้ำมันดิบเบรนท์ (BRENT) ปรับตัวขึ้นต่อเนื่อง หลังมีรายงานว่ากลุ่มกบฏฮูตีของเยเมนได้ยิงโดรนและขีปนาวุธเพื่อหวังโจมตีแห่งอุตสาหกรรมน้ำมันของซาอุดีอาระเบีย ซึ่งรวมถึงโรงกลั่นน้ำมันของบริษัทซาอุดี อารามโค
ผลดังกล่าวทำให้ราคาน้ำมันดิบ ณ เวลา 9.15 น.ตามเวลาไทย สัญญาน้ำมันดิบเวสต์เท็กซัส (WTI) ส่งมอบเดือนเม.ย. พุ่งขึ้น 1.68 ดอลลาร์ หรือ 2.54 % แตะที่ระดับ 67.93 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนพ.ค. พุ่งขึ้น 1.72 ดอลลาร์ หรือ 2.50% ปิดที่ 71.29 ดอลลาร์/บาร์เรล ซึ่งเป็นระดับปิดสูงสุดนับตั้งแต่เดือนพ.ค. 2562
สาเหตุจากกลุ่มกบฏฮูตีของเยเมนได้ยิงโดรนและขีปนาวุธเพื่อหวังโจมตีแห่งอุตสาหกรรมน้ำมันของซาอุดีอาระเบีย ซึ่งรวมถึงโรงกลั่นน้ำมันของบริษัทซาอุดี อารามโค อย่างไรก็ดี กองทัพซาอุดีอาระเบียสามารถยิงสกัดการโจมตีดังกล่าวได้ทัน ซึ่งทำให้แหล่งผลิตน้ำมันไม่ได้รับความเสียหาย
กระทรวงกลาโหมซาอุดีอาระเบียออกแถลงการณ์ว่า การโจมตีทั้ง 2 เหตุการณ์นี้ ไม่เพียงแต่จะพุ่งเป้าทำลายซาอุดีอาระเบียเท่านั้น แต่ยังเป็นการทำลายเสถียรภาพและความมั่นคงของอุปทานพลังงานโลก รวมทั้งเศรษฐกิจโลกด้วย
ทั้งนี้ ในช่วงเช้าวันอาทิตย์ตามเวลาท้องถิ่น มีโดรนลำหนึ่งบินขึ้นจากทะเลและพุ่งเป้าโจมตีถังเก็บน้ำมันที่ท่าเรือรัสทานูราซึ่งหนึ่งในเมืองท่าน้ำมันใหญ่ที่สุดในโลก แต่กองทัพซาอุดีอาระเบียได้ยิงสกัดเอาไว้ได้ทันและทำลายโดรนลำดังกล่าวก่อนที่โดรนจะเคลื่อนตัวถึงเป้าหมาย
จากนั้นไม่นาน พบขีปนาวุธที่พยายามเล็งมายังพื้นที่ในนิคมอุตสาหกรรมน้ำมันของบริษัทอารามโคซึ่งตั้งอยู่ในเมืองดาห์ราน โดยพื้นที่ดังกล่าวมีพนักงานและครอบครัวของพนักงานพักอาศัยอยู่ แต่กองทัพซาอุดีอาระเบียได้ยิงสกัดไว้ทันเช่นกัน และพบชิ้นส่วนแหลมคมของขีปนาวุธตกใกล้กับพื้นที่ในนิคมของอารามโค
เหตุการณ์ดังกล่าวบ่งชี้ถึงสงครามเยเมนที่ยืดเยื้อมานานหลายปี ระหว่างกลุ่มกบฎฮูตี และรัฐบาลเยเมนที่ได้รับการสนับสนุนจากพันธมิตรนานาชาติที่นำโดยซาอุดีอาระเบีย แม้สหรัฐพยายามเรียกร้องให้สองฝ่ายยุติการเป็นศัตรูกันก็ตาม
ด้านราคาหุ้นเมื่อวันที่ 5 มี.ค.64 กลุ่มพลังงานปรับตัวขึ้น อาทิ PTT ราคาหุ้นปิดที่ระดับ 40.50 บาท บวกไป 0.50 บาท หรือขึ้นไป 1.25 บาท มูลค่าการซื้อขาย 3,685.81 ล้านบาท, PTTEP ราคาหุ้นปิดที่ระดับ 116.00 บาท บวกไป 2.50 บาท หรือขึ้นไป 2.20% มูลค่าการซื้อขาย 3,502.95 ล้านบาท ,PTTGC ราคาหุ้นปิดที่ระดับ 65.50 บาท บวกไป 2.25 บาท หรือขึ้นไป 3.56% มูลค่าการซื้อขาย 2,750.97 ล้านบาท,
BCP ราคาหุ้นปิดที่ระดับ 28.25 บาท บวกไป 0.50 บาท หรือขึ้นไป 1.80% มูลค่าการซื้อขาย 160.98 ล้านบาท , IRPC ราคาหุ้นปิดที่ระดับ 3.50 บาท บวกไป 0.06 บาท หรือขึ้นไป 1.74% มูลค่าการซื้อขาย 861.93 ล้านบาท , TOP ราคาหุ้นปิดที่ระดับ 62.75 บาท บวกไป 1.75 บาท หรือขึ้นไป 2.87% มูลค่าการซื้อขาย 1,206.17 ล้านบาท, SPRC ราคาหุ้นปิดที่ระดับ 9.65 บาท บวกไป 0.30 บาท หรือขึ้นไป 3.21% มูลค่าการซื้อขาย 492.89 ล้านบาท
 